Zelandyjŏ to je mikrokōntynynt, co leży na weschōd ôd Australiji, kerego kole 94% wiyrchnie je pod wodōm. Jego lōndy stanowiōm przede wszyjskim archipelag Nowŏ Zelandyjŏ i Nowŏ Kaledōnijŏ społym z przibrzyżnymi wyspami (m.in. Wyspy Lojalności, Île des Pins, Wyspy Chesterfield), ôkrōm nich myńsze wyspy jak Norfolk i Lord Howe. We 2017 roku grupa wyuczōnych postulowała, coby uznać go za ôsobny kōntynynt. Podle takigo podejściŏ stanowiōłby nojmyńszy pod wzglyndym srogości kōntynynt. Ôdrymbność Zelandyje przipuszczalnie napoczła sie ôd subdukcyje platy Phoenix pod platã antarktycznõ w tamtyjszyj weschodnij Gōndwanie. Ôwdy regiōn tyn ulegnōł wypiyntrzeniu, a potym, skuli dalszych ruchōw tektōnicznych, ôdtarganiu ôd bazowego kōntynyntu.